‘હકીકતમાં કેમ બદલી શકાયું નહીં… અને એવું કંઈ છે એવું કેમ દેખાયું નહીં ?’ પૂર્વીએ પૂછ્યું ત્યારે એની આંખોમાં સહેજ ભેજ વર્તાયો. મારા માટે કંઈક આશ્ચર્યની બાબત હતી. કોઈ જ પ્રકારના અભિનય વગરની આ ક્ષણો ભીની ભીની હતી. ભાવોના દ્વંદ્વમાંથી બહાર આવવામાં સમય ખર્ચાઈ રહ્યો હતો. આટલાં વરસોમાં કેટલીય ક્ષણો અવસર બનીને આવેલી એ આમ જ સરકી ગયેલી. અત્યારે એવું કંઈ ન બને એની કાળજી લેતાં હું બોલ્યો :